টিউবুলিন
আণবিক জীববিজ্ঞানে টিউবুলিন গ্লোবুলার প্রোটিনের সুপারফ্যামিলি টিউবুলিন প্রোটিনকে বা সেই সুপার ফ্যামিলির সদস্য প্রোটিনগুলির একটিকে নির্দেশ করে। α- এবং β-টিউবুলিনগুলি মাইক্রোটিউবুলে পলিমারাইজড হয়, যা ইউক্যারিওটিক সাইটোস্কেলটনের একটি প্রধান উপাদান। মাইক্রোটিউবিউলগুলি মাইটোসিস সহ অনেক প্রয়োজনীয় সেলুলার প্রক্রিয়ায কাজ করে। টিউবুলিন ডিএনএ পৃথকীকরণের তথা ক্রোমোজোম বিভাজনের জন্য দায়ী এবং কোষ বিভাজনের জন্য এটা প্রয়োজনীয় ফলে টিউবুলিন-বাইন্ডিং ওষুধগুলি মাইক্রোটিউবুলের তৈরিরগতিপধকে বাধা দিয়ে ক্যান্সার কোষকে মেরে ফেলে। ইউক্যারিওটে, টিউবুলিন সুপারফ্যামিলিতে ছয়টি সদস্য থাকে, যদিও সবগুলোই সব প্রজাতির মধ্যে থাকে না [2][3]। α এবং β টিউবুলিন উভয়েরই ভর প্রায় 50 kDa এর কাছাকাছি এবং এইভাবে তুলনামূলকভাবে তা অ্যাক্টিনের (~42 kDa ভর সহ) পাল্লার মথ্যে থাকে। বিপরীতে, টিউবুলিন পলিমার (মাইক্রোটিউবুলস) তাদের নলাকার প্রকৃতির কারণে অ্যাক্টিন ফিলামেন্টের তুলনায় অনেক বড় হতে থাকে। টিউবুলিনকে দীর্ঘদিন ধরে ইউক্যারিওটের বিশেষভাবে নির্দিষ্ট বলে মনে করা হতো। অতি সম্প্রতি, যদিও, বেশ কিছু প্রোক্যারিওটিক প্রোটিন টিউবুলিনের সাথে সম্পর্কিত বলে দেখানো হয়েছে [4][5][6][7]।